Diari Oficial de la Generalitat Valenciana


Sumari del DOGV 5505, del 04-05-2007 (2007/5475)

RESOLUCIÓ de 27 de febrer de 2007, de la Direcció General de Qualitat Ambiental, per la qual s'atorga a Victoriano Collado Viana l'autorització ambiental integrada per a una explotació porcina d'encebament en el terme municipal d'Utiel.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5505

Data del DOGV
:   04-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5475


Data del document
:   27-02-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Utiel
    * empresa privada
    * explotació agrària
    * porcí

Vistos els documents que es troben en poder de l'expedient 072/05 IPPC, instruït a instàncies de Victoriano Collado Viana, a fi d'obtindre l'autorització ambiental integrada per a una explotació porcina d'encebament amb una capacitat de 3.120 porcs d'encebament en el terme municipal d'Utiel, s'emet la present resolució de conformitat amb els següents,   
Antecedents de fet  
Primer. Amb data 28 de juny de 2005, el Sr. Victoriano Collado Viana, amb NIF 78893980-V, presenta en la conselleria de Territori i Habitatge, la sol·licitud d'autorització ambiental integrada per a una explotació porcina d'encebament que s'ubicarà en la parcel·la 575 del polígon 4 de Las Cuevas d'Utiel, que es detalla en l'annex I.  
A la sol·licitud s'acompanya la còpia de l'autorització prèvia concedida pel Servei Territorial de Planificació i Ordenació Territorial de Castelló amb data 16 de novembre de 2004.  
Segon. Una vegada admesa a tràmit la sol·licitud, la conselleria remet l'expedient a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb data 16 de setembre de 2005 es rep informe de la conselleria d'Agricultura, Pesca i Alimentació, en el qual s'informa que el projecte presentat s'ajusta a les exigències de la normativa segons la Llei 6/2003, de ramaderia de la Comunitat Valenciana, Reial decret 348/2000, Decret 76/1995, Ordre de 14 de febrer de 1996.  
També informa que amb data 26 de maig de 2004 es va emetre un informe per part dels Serveis Veterinaris, en el qual es considera que la ubicació de l'obra és la precisa per a l'adequada explotació ramadera.  
Quart. Amb data 17 d'octubre de 2005 i 2 de novembre de 2005, es reben els informes de l'Àrea d'Avaluació Ambiental i de la Confederació Hidrogràfica del Xúquer, respectivament, en els quals es requereix la documentació complementària, la qual es trasllada al titular en forma de requeriment.  
Cinqué. Amb dates 1 i 21 de desembre de 2005, el titular de l'explotació entrega la documentació complementària, entre la qual s'inclou la sol·licitud compulsada de l'informe de compatibilitat urbanística realitzada davant de l'Ajuntament d'Utiel.  
Sisé. Amb data 16 de gener de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Comunitat Valenciana (núm. 5177).   
Durant aquest no es presenten al·legacions al projecte, ni en aquesta conselleria ni a l'Ajuntament d'Utiel, que consta en l'expedient el certificat de la informació pública.  
Seté. Amb data 27 de gener de 2006, va entrar en aquesta conselleria la còpia compulsada de l'informe de compatibilitat urbanística, emés per l'Ajuntament d'Utiel, amb resultat favorable.   
Huité. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Nové. Amb data 8 de maig de 2006 es rep informe favorable de l'Ajuntament d'Utiel.  
Deu. Amb data 11 de maig de 2006 el titular presenta la còpia de la concessió d'aigües subterrànies per part de la Confederació Hidrogràfica del Xúquer, en la partida El Puntal del terme municipal d'Utiel RESOLUCIÓ de 27 de febrer de 2007, de la Direcció General de Qualitat Ambiental, per la qual s'atorga a Victoriano Collado Viana l'autorització ambiental integrada per a una explotació porcina d'encebament en el terme municipal d'Utiel. [2007/5475]Conselleria de Territori i Habitatge(València), amb destinació a ús ramader, per una quantitat de 9.661,7 m³/any.  
Onze. Amb data 21 de juny es rep informe de la Confederació Hidrogràfica del Xúquer, en el qual s'informa sobre la necessitat d'instal·lar una depuradora per part del titular.  
Dotze. Amb data 26 de juny de 2006, la Direcció General de Gestió del Medi Natural emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits en l'annex II.  
Tretze. Amb data 27 de novembre de 2006 es rep un nou informe de la Confederació Hidrogràfica del Xúquer sobre la nova gestió de les aigües sanitàries proposada pel titular, consistent en l'eliminació conjunta amb els purins. S'informa que aquest tipus de gestió no està inclosa en el marc competencial d'aquest organisme, però malgrat això, considera que l'esmentada proposta és adequada i que no existirà abocament d'aigües residuals a domini públic hidràulic.  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.  
Catorze. Amb data 27 de febrer de 2007 es realitza el tràmit d'audiència a l'interessat, sense presentar-se al·legacions respecte d'això.  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 d'aquesta llei, estan subjectes a l'autorització ambiental integrada.  
La instal·lació de referència està inclosa en l'epígraf 9.3.b de l'annex 1 de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament d'11 d'abril de 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria Territori i Habitatge, resolc:  
Primer  
Concedir a Victoriano Collado Viana l'autorització ambiental integrada per a l'explotació porcina d'encebament amb una capacitat de 3.120 porcs, relativa al Projecte bàsic per a l'autorització ambiental integrada d'una explotació porcina d'encebament, amb emplaçament previst en la parcel·la 575 del polígon 4 de Las Cuevas d'Utiel, de 17 de juny de 2005 i subscrit pel Sr. José Luis Salón Pérez, que queda inscrita en el Registre General d'Instal·lacions IPPC de la Comunitat Valenciana amb el número 062-07/AAI/CV, condicionada al compliment dels requisits següents:  
1. Emissions atmosfèriques  
Les emissions a l'atmosfera estimades per al conjunt de l'explotació seran les següents:  
CONTAMINANTS ESTIMACIÓ D'EMISSIÓ  
Metà total 29.799 kg/any  
Amoníac total 10.660 kg/any  
Òxid nitrós total 126 kg/any  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000. Aquest registre ha de realitzar-se d'acord amb el procediment desenvolupat per la conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web d'aquesta conselleria.  
Per a això ha de dur un registre del tipus, procedència i quantitats consumides anualment de matèries primeres, aigua, combustibles i energia.  
2. Soroll  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors externs establits en la Llei 7/2002 per a zones d'ús industrial, són:  
DIÜRN NOCTURN  
70 dB(A) 60 dB(A)  
En aquest sentit, es realitzarà una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 d'aquesta llei. La primera auditoria acústica ha de realitzar-se després de la posada en marxa de l'explotació.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Olors  
Quan l'òrgan competent ho considere necessari, pot requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13125, limitant-los, en les zones residencials d'afecció, el percentil 98 de les mitjanes horàries al llarg d'un any, a 5 unitats d'olor.  
4. Abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000. Aquest registre ha de realitzar-se d'acord amb el procediment desenvolupat per la conselleria de Territori i Habitatge i el qüestionari elaborat per l'Àrea de Qualitat Ambiental, que es troba disponible en la pàgina web de l'esmentada conselleria.  
4.1. Aigües residuals sanitàries i industrials  
S'actuarà segons el que ha especificat el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
Les instal·lacions, canaletes de recollida i les basses d'emmagatzemament dels purins seran perfectament impermeables i estanques.  
4.2. Aigües pluvials  
Queda prohibit l'abocament a domini públic hidràulic d'aigües pluvials que hagen pogut entrar en contacte amb els purins.  
5. Protecció del sòl i de les aigües subterrànies.  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre i en la Llei 6/2003, de 4 de març, de ramaderia, com també a qualsevol altra normativa que a l'efecte s'aprove.  
El nombre d'hectàrees aportat per mitjà de compromís escrit dels propietaris és suficient atés que no se sobrepassarà la quantitat de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre, sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, pel qual s'aprova el Codi valencià de bones pràctiques agràries i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.   
No es realitzarà cap abocament que puga afectar el sòl o les aigües subterrànies.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
Quant als animals morts, aquests tindran la consideració de material de la categoria 2 d'acord amb el que estableix el Reglament CE 1774/2002, del Parlament Europeu i del Consell de 3 d'octubre de 2002, pel qual s'estableixen les normes sanitàries aplicables als subproductes animals no destinats al consum humà, per tant, i tenint en compte addicionalment el que estableix el Reial decret 1429/2003, els animals morts es recolliran, transportaran, identificaran i eliminaran d'acord amb el que estableixen les esmentades normes.  
La Llei 10/1998, de residus i la Llei 10/2000, de residus de la Comunitat Valenciana, s'aplicaran supletòriament a la gestió de subproductes animals (animals morts i desperdicis d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes d'origen animal no destinats al consum humà.  
6.1. Producció de residus  
El mencionat centre productiu queda inscrit en el Registre d'establiments, centres i serveis sanitaris i veterinaris de la Comunitat Valenciana amb el número de referència 46/10.470.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, darrere del qual han de ser entregats a gestor autoritzat. Aquest emmagatzemament temporal de residus perillosos ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, de 14 de maig, bàsica de residus tòxics i perillosos.   
Els residus zoosanitaris generats que tinguen la consideració de perillosos, com ara les restes de productes químics o veterinaris, els envasos que han contingut substàncies perilloses o aquells la recollida i l'eliminació dels quals siga objecte de requisits especials per a previndre infeccions (codis LER 180202\*), inclosos els objectes tallants i punxants (xeringues, etc.), han d'emmagatzemar-se, degudament segregats, en contenidors o depòsits estancs i protegits de forma eficaç contra la pluja, per a ser posteriorment entregats a gestor autoritzat.  
L'emmagatzemament d'animals morts es realitzarà en contenidors amb una capacitat adequada a la grandària de l'explotació. Aquests contenidors se mantindran en adequades condicions higienicosanitàries i de conservació. El contenidor estarà ubicat fora de la zona d'activitat ramadera, en un lloc de fàcil accés per al vehicle de transport. S'admetran congeladors que permeten emmagatzemar cadàvers fins al moment de la seua recollida.  
Els residus sanitaris (grup III i citostàtics) produïts o gestionats han de quedar convenientment registrats en llibre oficial, diligenciat per la conselleria de Territori i Habitatge, de conformitat amb l'article 18 del Decret 240/1994, de 22 de novembre, del Govern Valencià, pel qual s'aprova el Reglament regulador de la gestió de residus sanitaris.  
Així mateix, d'acord amb el que estableix l'article 16 del Reial decret 833/1988, disposarà d'un registre dels residus perillosos generats, on conste la quantitat, naturalesa, identificació, origen, mètodes i llocs de tractament, data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Ha de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana (DOGV 15.12.2000) (article 45 i disposició addicional. 4ª).  
Quant a la gestió de residus sanitaris, cal ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen les presents condicions, ha de ser comunicada.  
7. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
8. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 26 de juny de 2006, que s'adjunta en l'annex II de la present resolució.  
9. Altres condicions  
Les instal·lacions amb què s'ha de dotar l'explotació compliran el que disposa l'art. 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines i en l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, es tindrà en compte el que ha recollit el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Abans de l'inici de l'activitat, ha de registrar l'explotació a l'efecte del compliment dels articles 3.8 i 4.1 del Reial decret 479/2004, pel qual s'estableix i regula el Registre General d'Explotacions Ramaderes.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la conselleria de Territori i Habitatge.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 27 de febrer de 2007. El director general de Qualitat Ambiental: Jorge Lamparero Lázaro  
ANNEX I  
Característiques del projecte  
Victoriano Collado Viana pretén posar en funcionament una explotació porcina d'encebament, amb una capacitat de 3.120 porcs, en el terme municipal d'Utiel.  
L'activitat proposada no afecta cap espai protegit de la província de València ni cap espai natural actualment inclòs en l'àmbit de plans d'ordenació o plans rectors d'ús i gestió aprovats o alguna altra figura reglamentada en desplegament de la Llei 11/1994, d'espais naturals protegits. També compleix la distància mínima a altres instal·lacions porcines.  
La instal·lació està classificada dins del grup tercer, amb una capacitat en UGM entre 360 i 720.  
Els animals es rebran en la granja amb 18-20 kg de pes i romandran en aquesta fins que aconseguisquen un pes màxim de 90-100 kg.  
Per a la realització de l'activitat es construiran tres naus de 60 metres de llarg per 14,5 metres d'amplària. L'explotació es completa amb un local tècnic de 50 m².  
L'etapa d'encebament completa tindrà una duració mitjana de quatre a quatre mesos i mig, de manera que quan aconseguisquen el pes de sacrifici, els animals es traslladaran a escorxador. Darrere d'això, es netejarà i desinfectarà la nau i s'efectuarà un buit sanitari de dos setmanes abans d'iniciar un nou cicle.  
El sòl de les naus estarà format per un engraellat format per peces prefabricades de formigó armat pretesat conegudes com reixes davall de les quals es troba la trapa on es recullen les dejeccions dels animals. Els murs de les trapes estaran construïts amb blocs de formigó massissat i armat i impermeabilitzat en la seua cara interior de lluït de morter remolinat.  
La capacitat total d'emmagatzemament de les trapes de l'explotació serà de 2.034,6 m³/any, suficient per a emmagatzemar les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que s'estima produir és de 6.708 m³, equivalent a 22.620 kg/any de nitrogen, la superfície agrícola vinculada a l'explotació, per a la valorització agronòmica d'aquest residu, és l'acreditada pel promotor, un total de 177,30 ha.   
El consum d'aigua associat a la totalitat de l'explotació s'estableix en 9.661,7 m³/any, per al que disposa de concessió d'aigües subterrànies atorgada per la Confederació Hidrogràfica del Xúquer en la partida del Puntal del terme municipal d'Utiel.  
Les aigües residuals procedents de sanitaris es gestionaran juntament amb els purins.  
ANNEX II  
Condicionants de la declaració d'impacte ambiental  
- Previ a l'inici de l'activitat ha de presentar-se davant de la Direcció General de Gestió del Medi Natural i davant de l'Àrea de Qualitat Ambiental de la conselleria de Territori i Habitatge l'informe de conformitat del projecte amb la normativa de protecció del patrimoni cultural, establit en l'article 11 de la Llei 4/1998, de patrimoni cultural valencià, informe urbanístic d'adequació del projecte a les normes vigents en el municipi, còpies de l'autorització prèvia per a realització de l'activitat emesa per la conselleria de Territori i Habitatge, còpia del contracte d'assegurança de retirada de cadàvers.  
- La granja comptarà amb sistemes efectius d'evacuació d'aigües pluvials i sistemes de drenatge en la parcel·la per a evitar entollades en les proximitats de les naus o la generació de qualsevol tipus de lixiviats.  
- A fi d'evitar l'augment de gasos contaminants produïts pels animals, es vigilarà la qualitat i la quantitat dels pinsos emprats en la seua alimentació com també el correcte subministrament d'aigua.  
- Les anàlisis periòdiques de purins previstes en el Programa de vigilància ambiental es presentaran amb periodicitat anual davant de la Direcció General de Gestió del Medi Natural excepte comunicació en contra d'aquesta. Entre els paràmetres que s'han d'analitzar es trobaran com a mínim: pH, conductivitat, sòlids en suspensió, DBO5, DQO, N total, N amoniacal, P, K, coliformes totals, coliformes fecals, i estreptococs fecals.  
- Després d'aplicat els purins en els camps, aquest se soterrarà tan ràpidament com siga possible per a evitar pèrdues de nitrogen amoniacal a l'atmosfera i proliferació d'insectes.  
- El Programa de vigilància ambiental inclourà el seguiment de les parcel·les on s'apliquen el purins i no es permetrà la seua aplicació en els recintes improductius de les parcel·les aportades. L'aparició de qualsevol efecte advers tindrà com a conseqüència una disminució de les dosis aplicades, l'augment de la superfície de cultiu que s'ha d'emprar i la revisió del complex enzimàtic empleat. Es comunicarà a la Direcció General de Gestió del Medi Natural qualsevol incidència respecte d'això. En relació amb aquest punt, se seguiran les recomanacions de les autoritats mediambientals presents en la zona, municipals o agràries si es detecta alguna zona on l'aplicació d'aquells puga contaminar alguna font d'aigua o si es detecta una incorrecta aplicació.  
- En l'explotació es disposarà de contenidors separats per a gestionar els residus generats en aquesta de forma individualitzada. Els residus generats no assimilables a urbans es portaran a gestor autoritzat.